b'\n_START_ARTICLE_\nYakiimo\n_START_PARAGRAPH_\nYakiimo (japansk: \xe7\x84\xbc\xe3\x81\x8d\xe8\x8a\x8b, Yaki-imo "bagt s\xc3\xb8d kartoffel") er en bagt eller braset s\xc3\xb8d kartoffel, der er en traditionel japansk snack. Den kom til Japan fra Kina (\xe7\x83\xa4\xe7\xba\xa2\xe8\x96\xaf, k\xc7\x8eo h\xc3\xb3ngsh\xc7\x94, "stegt r\xc3\xb8d kartoffel") via Korea (\xea\xb5\xb0\xea\xb3\xa0\xea\xb5\xac\xeb\xa7\x88, gungoguma)._NEWLINE_Yakiimo bliver is\xc3\xa6r spist i den kolde del af \xc3\xa5ret. Ligesom i Kina og Korea s\xc3\xa6lges den traditionelt af gadehandlere, der ofte synger en traditionel sang dertil. Deres popularitet i Asien kan sammenlignes med ristede kastanjer i Europa._NEWLINE_Tilberedningen p\xc3\xa5 gaden sker p\xc3\xa5 specielle anh\xc3\xa6ngere, sm\xc3\xa5 biler eller k\xc3\xa6rrer. Der skelnes mellem to former for tilberedning. En udbredt m\xc3\xa5de er at bage eller brase p\xc3\xa5 varmt grus (i s\xc3\xa5 fald kalder man det \xe7\x9f\xb3\xe7\x84\xbc\xe3\x81\x8d\xe8\x8a\x8b, ishiyakiimo, "sten-"), hvorved de s\xc3\xb8de kartofler bliver endnu s\xc3\xb8dere. En anden m\xc3\xa5de at tilberede p\xc3\xa5 er p\xc3\xa5 specielle gitre p\xc3\xa5 tr\xc3\xa6kulsovne, uden at de s\xc3\xb8de kartofler kommer i ber\xc3\xb8ring med kulbriketterne. Det er ogs\xc3\xa5 muligt at tilberede retten derhjemme med s\xc3\xa6rlige apparater._NEWLINE_De rosafarvede s\xc3\xb8de kartofler "satsuma-imo" anses for at v\xc3\xa6re s\xc3\xa6rligt egnede til yakiimo.'